stanford-oval/wikipedia huggingface dataset:
Ben Maher

| Mitalit | Mitalit | Mitalit |  |
| --- | --- | --- | --- |
|  Ben Maher vuonna 2012. |  Ben Maher vuonna 2012. |  Ben Maher vuonna 2012. |  |
Maa:   Iso-Britannia
Esteratsastus
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | joukkuekilpailu |  |
|  Kultaa | Tokio 2020 | hk. kilpailu |  |
Benjamin Richard "Ben" Maher (s. 30. tammikuuta 1983 Enfield) on brittiläinen esteratsastaja. Hän on kaksinkertainen olympiavoittaja.
Maher kilpaili olympialaisissa ensimmäisen kerran Pekingissä 2008 ratsunaan Rolette. Hän sijoittui joukkuekilpailussa viidenneksi ja henkilökohtaisessa kilpailussa 20:nneksi. Lontoossa 2012 hän voitti Tripple X -ratsullaan joukkuekilpailussa olympiakultaa ja sijoittui henkilökohtaisessa kilpailussa yhdeksänneksi. Rio de Janeiron olympialaisissa 2016 hänen ratsunaan oli Tic Tac, ja sijoitus oli joukkuekilpailussa 12:s sekä henkilökohtaisessa kilpailussa 25:s.
Kesällä 2021 kilpailluissa Tokion olympialaisissa Maher voitti henkilökohtaisessa kilpailussa Explosion X -ratsullaan kultaa. Loppukilpailussa kuusi ratsastajaa pääsi radan läpi ilman virhepisteitä ja joutui uusintaan. Myös uusinnassa kaikki kuusi välttyivät virhepisteiltä, mutta Maher voitti kultaa olemalla nopein ajallaan 37,85 sekuntia, millä hän voitti Ruotsin Peder Fredricsonin 0,17 sekunnilla. Maher jätti ratsastamatta joukkuekilpailun loppukilpailussa säästääkseen hevostaan Britannian jo menetettyä mitalimahdollisuutensa kahden ensimmäisen ratsastajan jälkeen.
Minato

Minato (jap. 港; ”satama”) voi tarkoittaa seuraavia asioita:
Paikat

Minato, erillisalue Tokiossa
Minato-ku, suuralue Nagoyassa
Minato-ku, suuralue Osakassa
Henkilöt

Nicolò Minato, italialainen runoilija
Yūsuke Minato, japanilainen yhdistetyn hiihtäjä
Muuta

Minato-linja, rautatielinja Japanissa Ibarakin prefektuurissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Minato”, voi hakea sivunnimihaulla, laajalla sivunnimihaulla tai tekstihaulla.
Mind’s Eye

| Mind's Eye Vinnie Moore |
| --- | --- | --- |

Studioalbumin tiedot
 Äänitetty : elokuussa 1986, Prarie Sun Recording Studios, Cotati, Kalifornia
 Julkaistu: 1986
 Tuottaja(t): Mike Varney Stephen M. Fontano
 Tyylilaji: Heavy metal
 Kesto: 41.28
 Levy-yhtiö: Shrapnel Records
Vinnie Mooren muut julkaisut
|   | Mind's Eye 1986 | Time Odyssey 1988 |
Mind's Eye on kitaristi Vinnie Mooren vuonna 1986 julkaistu esikoisalbumi. Moore on itse säveltänyt kaikki albumin kappaleet.
Kappaleet

In Control – 4.35
Daydream – 4.27
Saved by a Miracle – 5.15
Hero Without Honor – 7.15
Lifeforce – 3.58
NNY – 3.39
Mind's Eye – 3.25
Shadows of Yesterday – 4.32
The Journey – 5.22
Kokoonpano

Vinnie Moore - kitarat
Andy West - bassokitara
Tommy Aldridge - rummut
Tony MacAlpine - kosketinsoittimet
Monaghanin kreivikunta

| Monaghanin kreivikunta County Monaghan Contae Mhuineacháin |
| --- | --- |
 Kreivikunnan sijainti Irlannissa
Valtio:  Irlanti
Provinssi:  Ulster
Hallinto:  
 – hallinnollinen keskus:  Monaghan
Pinta-ala:  1 273,45 km²
Väkiluku (2016):  61 273
 – väestötiheys:  48,1 as./km²
Lyhenteet:  
 – rekisterikilven tunnus:  MN
 – ISO 3166:  IE-MN
 
Kreivikunnan internetsivut
Monaghanin kreivikunta (iiriksi Contae Mhuineacháin) on Irlannin tasavallan kreivikunta Ulsterin historiallisessa provinssissa maan pohjoisosassa. Se rajautuu pohjoisessa Yhdistyneelle kuningaskunnalle kuuluvaan Pohjois-Irlantiin. Kreivikunnassa on 61 273 asukasta (vuonna 2016) ja sen pinta-ala on 1 273,45 neliökilometriä.
Kreivikunnan pääkaupunki on Monaghan. Alueen maastolle ovat tyypillisiä jääkauden luomat pienet kukkulat, ja sen nimi tuleekin iirin kielen ”pienten kukkuloiden maata” tarkoittavista sanoista.[lähde? ]
Kylät ja kaupungit

| --- | --- |
 Ballinode  Ballybay  Carrickmacross  Castleblayney  Clones  Doohamlet  Emyvale  Inniskeen  Glaslough  Killanny  Knockatallon:  Magheracloone  Monaghan  Newbliss  Rockcorry  Scotshouse  Scotstown  Smithborough  Threemilehouse  Tydavnet  Tyholland
Aiheesta muualla

Kuvia tai muita tiedostoja aiheesta Monaghanin kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Atle Skårdal

| Mitalit | Mitalit | Mitalit |  |
| --- | --- | --- | --- |
|  Atle Skårdal joulukuussa 2006 |  Atle Skårdal joulukuussa 2006 |  Atle Skårdal joulukuussa 2006 |  |
Maa:   Norja
Miesten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Sierra Nevada 1996 | supersuurpujottelu |  |
|  Kultaa | Sestriere 1997 | supersuurpujottelu |  |
|  Hopeaa | Morioka 1993 | syöksylasku |  |
Atle Skårdal (s. 17. helmikuuta 1966 Lunde, Telemark, Norja) on norjalainen uransa lopettanut alppihiihtäjä. Vuosina 2005–2019 hän toimi FIS:n kilpailun johtajana naisten alppihiihdon maailmancupissa.
Skårdal on supersuurpujottelun maailmancupin voittaja ja kaksinkertainen maailmanmestari.
Skårdal kilpaili kansainvälisellä tasolla vuosina 1985–1997. Hän voitti supersuurpujottelun maailmanmestaruuden Sierra Nevadassa 1996 29 sadasosasekunnin erolla Patrik Järbyniin. Seuraavana vuonna hän uusi mestaruutensa Sestrieressä voitettuaan Lasse Kjusin 0,21 sekunnilla. Moriokan MM-kilpailuissa 1993 hän sijoittui syöksylaskussa toiseksi 0,60 sekuntia Urs Lehmannille hävinneenä.
Skårdal voitti supersuurpujottelun maailmancupin kokonaiskilpailun kaudella 1995–1996. Syöksylaskun maailmancupin yhteiskilpailussa hän sijoittui kolme kertaa toiseksi. Skårdal voitti yhteensä seitsemän maailmancupin osakilpailua ja sijoittui 26 kertaa kolmen parhaan joukkoon.
Saavutuksia

MM-kilpailut:
Bormio 1985: alppiyhdistetty 14.
Crans-Montana 1987: alppiyhdistetty 12.
Vail 1989: syöksylasku kuudes, alppiyhdistetty 15.
Saalbach 1991: syöksylasku kuudes
Morioka 1993: syöksylasku hopeaa
Sierra Nevada 1996: supersuurpujottelu kultaa
Sestriere 1997: supersuurpujottelu kultaa, syöksylasku 13.
Olympialaiset:
Calgary 1988: syöksylasku 15.
Lillehammer 1994: supersuurpujottelu kuudes, syöksylasku yhdeksäs
Maailmancup:
Syöksylasku
Kausi 1985–1986: Morzine kolmas
Kausi 1989–1990: Kitzbühel voitto, Val d'Isère toinen, Cortina d'Ampezzo toinen, Åre voitto
Kausi 1990–1991: Val Gardena kolmas & voitto, Garmisch-Partenkirchen toinen, Aspen toinen, Lake Louise voitto & toinen
Kausi 1991–1992: Val Gardena kolmas
Kausi 1992–1993: Whistler voitto, Kvittfjell kolmas
Kausi 1993–1994: Saalbach kolmas, Aspen toinen, Whistler voitto
Kausi 1996–1997: Val Gardena toinen, Chamonix toinen
Supersuurpujottelu
Kausi 1989–1990: Les Menuires kolmas
Kausi 1991–1992: Val d'Isère toinen
Kausi 1993–1994: Wengen kolmas
Kausi 1995–1996: Val d'Isère voitto, Valloire toinen, Happo One toinen
Kausi 1996–1997: Garmisch-Partenkirchen kolmas
Maailmancupin yhteispisteet:
Kausi 1989–1990: kokonaiskilpailussa kuudes, syöksycupissa toinen, supersuurpujottelucupissa viides
Kausi 1990–1991: kokonaiskilpailussa kuudes, syöksycupissa toinen, supersuurpujottelucupissa kolmas
Kausi 1992–1993: kokonaiskilpailussa kuudes, syöksycupissa toinen
Kausi 1993–1994: kokonaiskilpailussa yhdeksäs, supersuurpujottelucupissa viides
Kausi 1995–1996: supersuurpujottelucupin voitto
Baba O’Riley

| ”Baba O’Riley” The Who |
| --- | --- | --- |

Singlen tiedot
 Albumilta: Who’s Next
 B-puoli: ”My Wife”
 Äänitetty : toukokuu 1971, Olympic Studios, Lontoo, Englanti
 Julkaistu: marraskuu 1971
 Formaatti: 7″ vinyyli
 Tekijä(t): Pete Townshend
 Tuottaja(t): The Who, Glyn Johns
 Tyylilaji: hard rock
 Kesto: 05.08
 Levy-yhtiö: Polydor (UK) Decca, MCA (USA)
The Whon muut singlet
| ”Let’s See Action” 1971 | ”Baba O’Riley” 1971 | ”Behind Blue Eyes” 1971 |
Baba O’Riley on brittiläisen The Who -rockyhtyeen kappale, joka julkaistiin vuonna 1971 albumilla Who’s Next. Kappaleen on tehnyt yhtyeen kitaristi Pete Townshend. Huudahduksesta ”It’s only a teenage wasteland” tunnetusta kappaleesta käytetään joskus nimeä ”Teenage Wasteland”, joka oli kappaleen demo-version nimi.
Kappale sai nimensä Pete Townshendin kunnioittaman intialaisen hengellisen opettajan Meher Baban ja minimalistisen säveltäjän Terry Rileyn mukaan.
Kappaleen remiksattu versio on käytössä yhdysvaltalaisen CSI: New York -televisiosarjan tunnusmusiikkina. Kappale on kuultu myös House-televisiosarjan ensimmäisen tuotantokauden 14. jaksossa.
BMW X7

| BMW X7 |
| --- | --- |

Valmistustiedot
Valmistusmaa:   Yhdysvallat
Valmistaja:  BMW
Valmistusvuodet:  2018–
Korimalli:  5-ovinen crossover
Luokka:  J-segmentti
Teknisesti samankaltaisia:  BMW G01 BMW G02 BMW G05 BMW G06 BMW G11 BMW G15 BMW G16 BMW G20 BMW G22 BMW G29 BMW G30 BMW G32 Toyota Supra (A90)
Pohjalevy:  BMW CLAR
BMW X7 on saksalaisen BMW:n valmistama isokokoinen crossover-tyyppinen automalli, joka esiteltiin tammikuussa 2019.
Concept X7 iPerformance
X7:n konseptimalli esiteltiin Frankfurtin autonäyttelyssä syksyllä 2017.
Aiheesta muualla

Kuvia tai muita tiedostoja aiheesta BMW X7 Wikimedia Commonsissa
Belém (Lissabon)

| Belém> Santa Maria de Belém |
| --- | --- |
 Katu Belémissä
 Kaupungin kartta, jossa Belém korostettuna.
Kaupunki:  Lissabon
Koordinaatit:  38°42′N, 9°12′E
Pinta-ala:  10,43 km² km² 
Väkiluku:  16 546 (2021)
Belém (viralliselta nimeltään Santa Maria de Belém) on yksi Lissabonin kaupunginosista. Se sijaitsee kaupungin keskustasta kuusi kilometriä länteen. Paikka on nimetty Betlehemin portugalinkielisen nimen mukaan.
Belémin pinta-ala on 10,43 km² ja väkiluku 16 500 (2021).
Belémin tunnetuimpia nähtävyyksisä on 1500-luvulla rakennettu Belémin torni, joka selvisi Lissabonin maanjäristyksestä 1755, ja Hieronymuksen luostari, jotka muodoostavat Unescon maailmanperintökohteen.
Belémin palatsi on Portugalin presidentin virka-asunto.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (portugaliksi)
Mine

Mine voi tarkoittaa:
Paikat

Mine, Japanin kaupunki Yamaguchin prefektuurissa
Mine, Japanin entinen maaseutukaupunki Sagan prefektuurissa
Henkilöt

Miné Okubo, yhdysvaltalainen taiteilija ja kirjailija
Kōsuke Mine, japanilainen jazzmuusikko
Kulttuuri

”Mine”, Mustasch-yhtyeen kappale vuodelta 2009
”Mine”, Taylor Swiftin kappale vuodelta 2010
”Mine”, Fabio Guaglionen ohjaama elokuva vuodelta 2016
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mine”, voi hakea sivunnimihaulla, laajalla sivunnimihaulla tai tekstihaulla.
Armando Alemán

Armando Alemán Subirán (11. syyskuuta 1904 Córdoba – 21. tammikuuta 1995 Barcelona) oli espanjalainen miekkailija. Hän edusti Espanjaa floretissa Amsterdamin kesäolympialaisissa 1928.
BMW Z4 (E89)

| BMW E89 |
| --- | --- |

Valmistustiedot
Valmistusmaa:   Saksa
Valmistaja:  BMW
Valmistusvuodet:  2009–2016
Korimalli:  2-ovinen roadster
Luokka:  S-segmentti
Edeltäjä:  BMW E85
Seuraaja:  BMW G29
Tekniset tiedot
Moottori:  R4 R6
Iskutilavuus:  2,0–3,0 l
Polttoaine:  bensiini
Vetotapa:  takaveto
Vaihteisto:  6-vaihteinen manuaali 6-vaihteinen automaatti 8-vaihteinen automaatti 7-vaihteinen kaksoiskytkin
BMW E89 on BMW Z4:n toisen sukupolven malli, jota valmistettiin vuosina 2009–2016. Se korvasi edeltäneen E85-mallin ja seuraajaksi tuli G29.
BMW Z4 (E89) 2009–2016

BMW E89 esiteltiin Detroitin autonäyttelyssä tammikuussa 2009. Edeltäjästään poiketen se oli saatavana ainoastaan yhtenä korimallina, joka on varustettu avattavalla kovakatolla.
Vuoden 2015 Euro NCAP -kolaritestistä E89 sai tulokseksi kolme tähteä viidestä.
Detroitin autonäyttelyssä tammikuussa 2013 esiteltiin pienen kasvojenkohotuksen kokenut malli. Näkyvin muutos oli uudet LED-ajovalot.
Aiheesta muualla

Kuvia tai muita tiedostoja aiheesta BMW Z4 (E89) Wikimedia Commonsissa
Facelift-mallin BMW E89.
Arican maanjäristys 1868

| Arican maanjäristys 1868 |
| --- | --- |

Päivämäärä:  13. elokuuta 1868
Magnitudi:  8,5–9,0 (Mw)
Episentrumin sijainti:  18.5°S, 71.0°W
Maat, joihin vaikutukset ulottuivat:   Peru,  Chile
Henkilövahingot:  noin 25 000 kuollutta
Arican maanjäristys 1868 oli 13. elokuuta 1868 tapahtunut maanjäristys Aricassa, joka nykyisin on osa Chileä. Sen voimakkuuden on arvioitu olleen 8,5 ja 9 välillä. Se aiheutti useita tsunameita, jotka havaittiin ainakin Japanissa, Havaijilla ja Uudessa Seelannissa.
Vahingot

Maanjäristys tuhosi lähes kokonaan Arican, Tacnan, Moqueguan, Mollendon, Ilon, Iquiquen ja Arequipan kaupungit. Kuolonuhrien määräksi laskettiin noin 25 000. Järistyksestä aiheutunut tsunami työnsi kolme laivaa 300 metriä sisämaahan.
Ben Klock

| Ben Klock> Henkilötiedot |
| --- | --- |
Koko nimi:  Ben E. Klock
Syntynyt: 1972 (ikä 51–52) Schöneberg, Länsi-Berliini, Länsi-Saksa
Ammatti:  tuottaja, DJ
Muusikko
Aktiivisena:  1998–
Tyylilajit:  tekno
Levy-yhtiöt:  Ostgut Ton
  [ Muokkaa Wikidatassa ] [ ohje ]  
Ben Klock (s. 1972 Schöneberg, Länsi-Berliini, Länsi-Saksa) on Berliinissä asuva saksalainen tekno-tuottaja ja DJ.
Diskografia

One (2009)
Berghain 04 (2010)
Mikko Laaksonen (jääkiekkoilija)

| Mikko Laaksonen> Henkilötiedot |
| --- | --- |
Syntynyt: 8. heinäkuuta 1967 (ikä 57) Forssa, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  oikea
Pituus:  176 cm
Paino:  80 kg
Pelaajaura
Pääsarjaura:  1986–1996
Seurat:  FoPS (I-div) KalPa (SML) Tappara (SML) KooKoo (I-div/II-div) TuTo (SML) Brûleurs de Loups de Grenoble (Ranska) ERC Selb (Saksa I) ERSC Amberg (Saksa I)
| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Piešťany 1987 | jääkiekko |  |
Mikko Laaksonen (s. 8. heinäkuuta 1967 Forssa) on suomalainen entinen jääkiekkoilija, joka pelasi keskushyökkääjänä. Rightin puolelta pelannut Laaksonen on jääkiekon I-divisioonan/Mestiksen kaikkien aikojen kolmanneksi paras pistemies. Hänen edellään ovat vain Mika Helkearo ja Håkan Hjerpe. Laaksonen teki I-divisioonassa yhteensä 365 ottelussa tehot 250+294=544 ja keräsi 382 jäähyminuuttia. Kaikkien aikojen maalipörssissä Laaksonen on seitsemäs ja syöttöpörssissä neljäs. Laaksonen pelasi urallaan myös 142 ottelua jääkiekon SM-liigassa tehoin 24+33=57. Jäähyminuutteja tuli 32.
Ura

Laaksonen on Forssan Palloseuran kasvatti. Hän pelasi joukkueessa vuodet 1983–1986 I-divisioonaa. Alle 20-vuotiaiden MM-kilpailuissa vuonna 1986 pelannut Laaksonen siirtyi puolustaja Timo Kulosen kanssa kaudeksi 1986–1987 Kalevan Palloon. Laaksonen pelasi Kuopiossa kaksi kautta. Hän esiintyi alle 20-vuotiaiden MM-kilpailuissa myös vuonna 1987 ja voitti nuorten maailmanmestaruuden.
Kaudeksi 1988–1989 Laaksonen palasi FoPSiin ja voitti I-divisioonan runkosarjan piste- ja maalipörssin todella kovin tehoin 59+44=103. Hänen kanssaan samassa ketjussa pelasi I-divisioonan/Mestiksen kaikkien aikojen paras pistemies Mika Helkearo. Laaksonen siirtyi kaudeksi 1989–1990 Tapparaan ja pelasi hyvän kauden SM-liigassa tehden 44 ottelussa tehot 14+20=34. Hän voitti kauden päätteeksi myös SM-pronssia, mutta oli hieman eri linjoilla Tapparan valmentajien kanssa ja pelasi taas kauden 1990–1991 I-divisioonaa FoPSissa. Seuraavat neljä kautta Laaksonen pelasi Kouvolan KooKoossa.
Laaksonen palasi kaudeksi 1995–1996 SM-liigaan ja siirtyi TuToon. Hän jätti seuran 15 ottelun jälkeen ja pelasi loppukauden ranskalaisessa Brûleurs de Loups de Grenoblessa. Vuodet 1996–1998 Laaksonen pelasi Saksan alasarjoissa ja kaudeksi 1998–1999 hän palasi KooKooseen pelaamaan jääkiekon II-divisioonaa. Hän lopetti uransa keväällä 1999.
Muuta

Laaksosen pikkuveli on olympiamitalisti ja NHL:ssäkin pelannut Antti Laaksonen. Vanhempi pikkuveli Olli Laaksonen on entinen I-divisioonassa pelannut puolustaja.
Aiheesta muualla

Mikko Laaksonen (jääkiekkoilija) Eurohockey.com. (englanniksi)
Mikko Laaksonen (jääkiekkoilija) The Internet Hockey Databasessa (englanniksi)
Armando Bortolaso

Armando Bortolaso (17. elokuuta 1926 Villaganzerla di Castegnero – 8. tammikuuta 2019 oli italialainen, Syyriassa toiminut roomalaiskatolinen piispa. Hän kuuluu Pyhän Giovanni Boscon salesiaanien sääntökuntaan.
Bortolaso sai pappisvihkimyksensä 15. heinäkuuta 1953. Hänet nimitettiin Alepon apostoliseksi vikaariksi sekä Raphanean titulaaripiispaksi 9. heinäkuuta 1992, ja piispaksi vihkiminen seurasi 4. lokakuuta. Pääkonsekraattorina toimi Guerino Dominique Picchi, jota avustivat Néophytos Edelby ja Ignazio Bedini.
Bortolaso jäi eläkkeelle 21. marraskuuta 2002, jolloin hänen seuraajakseen nimitettiin Giuseppe Nazzaro.
Babajevo

| Babajevo Бабаево |
| --- | --- |
 vaakuna
 Vologdan alue Venäjällä, alla kaupungin sijainti alueella
 Babajevo
 Koordinaatit: 59°23′N, 35°57′E 
Valtio:  Venäjä
Subjekti:  Vologdan alue
Piiri:  Babajevon piiri
Väkiluku (2023):  11 646
Infobox OKVirheellinen NIMI-arvo: 
Babajevo (ven. Баба́ево) on kaupunki Vologdan alueella Venäjällä. Se sijaitsee alueen länsiosassa Kolpjoen rannalla 246 kilometrin päässä Vologdasta. Kaupunki on Babajevon piirin keskus. Asukkaita on 11 646 henkeä (vuonna 2023).
Babajevon kylä mainitaan ensimmäisen kerran vuonna 1461. 1800-luvun alussa seudulle perustettiin paikallista suomalmia raaka-aineena käyttänyt rautatehdas. Kaupunki on saanut alkunsa kylän lähelle 1900-luvun alussa rakennetusta Pietari–Vologda-radan asemasta. Vuonna 1925 asemataajamasta tuli kaupunki.
Nykyään Babajevossa on veturivarikko ja muita rautatieliikennettä palvelevia laitoksia, kaasujohdon kompressoriasema, puunjalostus- ja elintarviketeollisuutta. Jääkauden muovaaman Kamennaja gora -luonnonmuistomerkin lähellä toimii samanniminen parantola. Kaupungissa on kotiseutumuseo.
Aiheesta muualla

Babajevon piiri Vologdan alueen sivustolla[vanhentunut linkki] (venäjäksi)
Babajevon piirin sivusto (venäjäksi)
Piirilehti Naša žizn (venäjäksi)
BMW Z8

| BMW Z8 |
| --- | --- |

Valmistustiedot
Valmistusmaa:  Saksa
Valmistaja:  BMW
Valmistusvuodet:  2000–2003
Korimalli:  2-ovinen roadster
Muotoilija:  Henrik Fisker
Edeltäjä:  BMW 8-sarja
Tekniset tiedot
Iskutilavuus:  4941 cm³
Teho:  294 kW (400 hv)
Vetotapa:  takaveto
Mitat
Massa:  1585 kg
Pituus:  4400 mm
Leveys:  1830 mm
Korkeus:  1320 mm
BMW Z8 (E52) on BMW:n vuosien 2000 ja 2003 välillä valmistama avoautomalli, jota tehtiin 5 703 kappaletta, joista 555 oli Alpinan virittämiä. Z8 oli tuotantomalli vuoden 1997 Z07-konseptimallista, jonka oli suunnitellut BMW Designworksin Henrik Fisker Kaliforniassa. Z07 oli alun perin muotoilututkielma vuoden 1956 BMW 507 -mallin mukaisesti. Suuren kysynnän vuoksi konseptiauton mukaista Z8:aa valmistettiin rajoitettu 5 703 kappaleen erä, joista noin puolet meni Yhdysvaltain markkinoille.
Auto oli James Bondin autona elokuvassa Kun maailma ei riitä vuonna 1999. Auton esiintyminen elokuvassa oli tuotesijoittelua. BMW:n malleja oli esiintynyt myös kahdessa edellisissä elokuvissa 007 ja kultainen silmä (BMW Z3) ja Huominen ei koskaan kuole (BMW 750Li ja R1200C).
Moottori

4,9 l V8 - 294 kW (400 hv)
Aiheesta muualla

Kuvia tai muita tiedostoja aiheesta BMW Z8 Wikimedia Commonsissa
Mikko Kokko

Mikko Vilhelm Mikonpoika Kokko (ven. Михаил Петрович Кокко, Mihail Petrovitš Kokko; 22. huhtikuuta 1893 Nurmes, Suomi – tammikuu 1942 Leningrad, Neuvostoliitto) oli Suomen sisällissodan aikainen punakaartin komentaja sekä myöhemmin Neuvostoliitossa vaikuttanut suomalainen kommunisti ja tšekisti. Kokon on sanottu olleen punakaartin kyvykkäimpiä päälliköitä sisällissodan aikana, sillä hän sai miehensä koottua hyökkäyksiin silloinkin, kun muut joukot ympärillä ajautuivat sekasortoon. Pituutensa vuoksi hänet tunnettiin lempinimellä ”Pitkä-Kokko”.
Suomen sisällissodassa

Sisällissodan puhjetessa Kokko oli Helsingin itämaisen tupakkatehtaan työmies. Hän komensi helmikuusta 1918 alkaen Helsingin punakaartin IV pataljoonan IV komppaniaa, joka oli koottu itämaisen tupakkatehtaan työläisistä. Hän osallistui Vilppulan rintaman taisteluihin ja kuului Vilppulan rintamaesikuntaan. Kokon komppania oli 18. maaliskuuta valtaamassa Oriveden asemaa tilapäisesti takaisin valkoisilta, mikä mahdollisti Vilppulan rintaman punaisten evakuoinnin Tampereelle.
Tampereen saarron yhteydessä Kokko johti Kangasalla useista punakaartilaiskomppanioista kokoamaansa taisteluosastoa, joka operoi omatekoisella panssarijunalla. Hän onnistui joukkoineen murtautumaan junallaan 23. maaliskuuta Kangasalan asemalta valkoisten saartorenkaan läpi Messukylään korjattuaan ensin valkoisten rikkoman radan. Kokon ”panssarijuna” oli itse asiassa ratapölkyillä ja hiekkasäkeillä suojattu ja konekivääreillä varustettu tavallinen juna. Punaisten asiakirjalähteissä Kokon ei mainita olleen koskaan varsinaisen panssarijunan komentajana. Kokon komppania osallistui 24.–25. maaliskuuta ensimmäisiin Lempäälässä käytyihin taisteluihin. Komppania ei kyennyt estämään valkoisia katkaisemasta Tampereen eteläistä rautatieyhteyttä, mutta jäi samalla itse sulkeutuneen saartorenkaan ulkopuolelle ja palasi Helsinkiin.
Kokko seurasi sisällissodan aikana uskollisesti Vilppulan-esimiestään Erkki Karjalaista. He osallistuivat muun muassa saksalaisia vastaan käytyihin Helsingin pitäjän taisteluihin 12.–13. huhtikuuta, Uudenkylän taisteluihin 15.–16. huhtikuuta sekä Lahden itäpuolella käytyihin taisteluihin huhtikuun lopulla. Uudessakylässä Kokko onnistui tilapäisesti karkottamaan osasto Brandensteinin saksalaiset Lahti–Pietari-radalta. Sisällissodan lopulla Kokon helsinkiläiskomppania perääntyi Kouvolaan, jossa se määrättiin turvaamaan Korian siltaa. Toimettomuudesta turhautunut Kokko suoritti miehineen 25.–26. huhtikuuta Korian joukkomurhana tunnetun Kymi-yhtiön virkailijoiden joukkoteloituksen. Määräyksen teloituksiin antoivat Kouvolan salainen tutkijakomitea ja paikalliset päälliköt.
Kokko osallistui punakaartien päälliköiden viimeisiin yhteisiin kokouksiin ja halusi jatkaa taistelua Kymenlaaksossa vielä toukokuun 1918 alussakin. Aivan sodan lopussa hän onnistui pakenemaan Kotkan satamasta hinaajalla Pietariin. Juuri ennen pakoaan Kokko oli mahdollisesti osallinen tai jopa pääsyyllinen punaisten panssarijunien ylipäällikkönä toimineen Gustaf Gressen Tamlanderin murhaan Vehkalahdella 3. toukokuuta. Tamlander joutui tuntemattomien punaisten surmaamaksi, Kokon väitteen mukaan hänen yritettyään paeta panssarijunamiesten maksamattomien palkkarahojen kanssa. Kokon komppanian jäljellejääneet miehet antautuivat valkoisille Haminassa 4. toukokuuta.